  Туспуктэм: vk.com (Александр Шаклеин) Наталия Сильвестрова Александр Шаклеинэз Удмуртиысь Кун Кенешлэн сизьыметӥ ӧтчамаз тазалыкез утёнъя, демографи но семья политикая ялан ужась ӧрилы тӧрое интые юнматизы. Сыӵе пумкылъян 22-тӥ тулыспалэ улосвыл парламентлэн сессияз кутӥзы. Александр Шаклеинлы дурбасьтэмзэс 48 депутатъёс веразы, одӥгез пумит луиз. Азьвыл ӧрилэн кивалтӥсез Любовь Зайцева вал. Али со «Единая Россия» фракцилэн кивалтӥсезлэн воштӥсез интые выжиз. ВАТСАН Шаклеин Александр Витальевич вордскиз 24-тӥ инвожое 1973-тӥ арын Ува каргуртын. Ижкарысь кун эм институтэз эмъян уж ӧнеръя но Удмурт кун университетэз экономика ӧнеръя йылпумъяз. Эм тодосъя кандидат, удысужезъя врач-анестезиолог-реаниматолог. Берло аръёсы Нырысетӥ элькун эмъяськоннилэн валтӥсь эмчиез вал. Тегъёс: КунКенеш Удмуртия Ижкар  